אהרון פרקש (שופט)

אהרן פרקש (נולד ב-12 בספטמבר 1953) הוא שופט, שכיהן כנשיא בית המשפט המחוזי בירושלים מינואר 2016 ועד ינואר 2023.

ביוגרפיה
פרקש נולד ביום ג' בתשרי תשי"ד, 1953 ברומניה. בשנת 1958 עלה לישראל. בנעוריו למד בישיבה תיכונית-מקצועית "יד בנימין". בשנת 1971 התגייס לצה"ל ושירת עד לשנת 1977. במהלך שירותו נפצע והפך למשותק בפלג גופו התחתון.

בשנת 1984 סיים לימודי משפטים באוניברסיטה העברית. בין השנים 1983–1985 התמחה בבית המשפט העליון אצל השופטת שושנה נתניהו ובפרקליטות המדינה, אצל מנהלת המחלקה האזרחית עו"ד פליאה אלבק, בשנת 1985 הוסמך כעורך דין. בין השנים 1997-1985 עבד כעו"ד עצמאי ושימש כיועץ משפטי בהתנדבות של ארגון נכי צה"ל בירושלים, זאת בנוסף להיותו יושב-ראש הוועדה לדרכי גישה של ארגון הגג של ארגוני הנכים בירושלים ויועץ חיצוני לעיריית ירושלים לנושא נגישות בנייני ציבור לנכים בירושלים.

במרץ 1997 מונה לכהונת שופט בבית משפט השלום בירושלים. בספטמבר 2004 מונה לכהונת שופט בית המשפט המחוזי בירושלים ובאפריל 2012 מונה לסגן נשיא בית המשפט המחוזי ירושלים. בינואר 2016 מונה לנשיא בפועל של בית המשפט המחוזי בירושלים, ובנובמבר 2016 מונה לנשיא קבוע. בינואר 2023, לאחר שבע שנים, הסתיימה כהונתו כנשיא.

פרקש מתגורר בירושלים ונשוי לקלרה. לזוג שני ילדים.

קישורים חיצוניים
 

נשיאי בית המשפט המחוזי בירושלים
שופטי בית המשפט המחוזי בירושלים
שופטי בית משפט השלום בירושלים
בוגרי האוניברסיטה העברית בירושלים: משפטים
עורכי דין ישראלים
נכי צה"ל
ישראלים ילידי רומניה
עולים בשנות ה-1950
ישראלים שנולדו ב-1953